რიეტი
რიეტი (ლათ. Reate) — ქალაქი იტალიაში, ლაციოს რეგიონში. მოსახლეობა 47 745 ადამიანი (2008); რიეტის პროვინციის დედაქალაქი და რიეტის რომაულ-კათოლიკური საეპისკოპოს სატახტო ქალაქი. ქალაქი მცირე ბორცვზე მდებარეობს, რომელიც ვრცელ გავაკებას გადაჰყურებს ისტორიული ტბის სამხრეთ სანაპიროზე მდ. ველინოს შესართავთან. ამჟამად ისტორიული ტბის აუზში მხოლოდ მცირე ტბები რიპასოტილი და კანტალისია დარჩენილი.